cyanic-selkie/wikianc huggingface dataset:
Gnostisisme
Bloeitydperk onder Mani
Manigeïsme, soos wat sy besondere skool van Gnostisisme bekend gestaan het, sou die meeste ander Gnostiese groepe oorleef en eers in die Middeleeue heeltemal van die toneel verdwyn.
Wolwedans in die skemer
Inleiding
Die atmosfeer, legendariese musiek, kenwysie (Nadia se Tema van Michell Strogoff) en aankondigings deur Roelf Jacobs word in sowel die 1980’s- as 2012-episodes gebruik. Die inleiding loop:
Sê hulle dat iemand gaan sterf.
Oorspronklike radioverhaal
In 1979 is Leon van Nierop deur veteraan Francois van Heyningen gevra om 'n voorstel vir 'n nuwe soort halfuurvervolgverhaal aan Springbokradio te rig. Op 'n Maandagnamiddag in sy tweevertrek-woonstelletjie te Yeoville, Johannesburg, is Wolwedans in die Skemer uitgedink. Hy het omtrent deurnag geskryf. Die storie se begin, middel en slot is noukeurig beplan op papier. Die eerste episode is met die hand geskryf, op 'n Olivetti Linea 98 met twee vingers getik en die eerste opsomming is ingestuur.
Die voorafepisode is omtrent twee weke later opgeneem en omtrent 'n week later het Wolwedans veertien ander regisseurs en skrywers se pogings oortref.
Tydens die eerste opname het 'n kragonderbreking plaasgevind. Die spelers moes omtrent 'n uur lank in die donker wag. Die eerste episode is amper nie opgeneem nie. 'Dit is ’n omen vir wat gaan volg,' het een van die vroulike spelers gesê.
Van Nierop en die klankspan het spesiaal in die Laeveld drie dae lank grillerige byklanke opgeneem, soos ’n man wat ’n vrou deur ’n modderige bos met ’n byl jaag, die klank van reëndruppels op piesangblare, die geluid van ’n byl wat deur vleis klief, naggeluide en spookhuis-byklanke. Die gebabbel van toergroepe, Jeeps se deure wat oop- en toegaan en dieregeluide – veral dié van paddas – is opgeneem by die Casa do Sol-hotel en Sabi Sand-wildtuin. Van hierdie byklanke is ook in die 2012-radioweergawe gebruik.
Die rolverdeling vir die oorspronklike radioverhaal was soos volg:
2012-radioverwerking
Leon van Nierop het sedert die middel-1980's gereeld versoeke gekry dat die storie na die radio moet terugkeer. Die navrae daaroor het nooit, ooit opgehou … vir 32 jaar nie. 'n Meer vreemde voorval het Van Nierop een Novemberaand by 'n gastehuis in Pretoria oorgekom toe hy uit verveeldheid die tuin begin verken het. Hy het in die gastehuiseienaar se troetelwolf, Brutus, vasgeloop. Vir Van Nierop was dit die teken en daardie Desember is die draaiboek geskryf by sy huis op Hazyview wat hy in 1984 laat aanbou het.
Televisiereeks
Meer as 300 akteurs het oudisies afgelê vir omtrent tien karakters. Sonja Daneel is vertolk deur Elizabeth Archer en Adéle Joubert deur Brümilda van Rensburg. Die ander akteurs was Marie du Toit, Lerina Erasmus, Elize Cawood, Ryno Hattingh, At Botha, Michelle Botes, Ian Roberts, Charl van Heyningen en Bruwer Engelbrecht. Die tegniese en spelleiding-regisseur was Hannes Roets en William Egan onderskeidelik.
Rolprent
Die rolprent is ’n Boere-noir-riller. Boere-noir is 'n tong in die kies verwysing na film noir, maar verwys ook na die sterk Afrikaanse element en storie, asook Wolwedans in die skemer as 'n stuk Afrikana self. Afrikana-elemente is dan ook ingebring, soos die verwysing na die voorgeskiedenis van die Afrikaner, ossewaentjies, ou voortrekkerkleredrag en antieke meubelstukke. Die storie is vasgevang in 'n verlede wat nie kan aanbeweeg nie. Dit is ook Suid-Afrika se eerste film noir-rolprent. Dit het ’n ouderdomsperk van 13-jaar (seks, geweld). Die rolprentvervaardigers het gemik na 'n ouer gehoor in die ouderdom van 38 jaar plus.
SN 1054
Die oorblyfsel van SN 1054, die puin wat tydens die ontploffing uitgeskiet is, staan as die Krapnewel bekend. Dit is naby die ster Zeta Tauri (ζ Tauri) geleë. Die kern van die ontploffende ster het 'n pulsar, genaamd die Krap-pulsar (of PSR B0531+21), gevorm. Hierdie newel, en die pulsar wat dit bevat, is een van die mees bestudeerde voorwerpe buite die Sonnestelsel. Dit is een van die min galaktiese supernovas waarvan die datum van die ontploffing bekend is. Die twee voorwerpe is ook die helderste in hul onderskeie kategorieë.
Wolwedans in die skemer
Roman
Die eerste romanweergawe van Wolwedans in die skemer is in 1983 gepubliseer. Die tweede, moderner romanweergawe van die radioverhaal is op 20 Augustus 2011 uitgegee.
Intrige
Op die oog af het Sonja Daneel tot dusver ’n gemiddelde en taamlik vervelige bestaan gevoer. Tot sy die dag aansoek doen om as ontvangsdame by die beroemde Hotel Njala duskant Hazyview in Mpumalanga te gaan werk.
Die enigmatiese Ryno Lategan is die ekstrovert toergids wat hom oor Sonja ontferm en haar belowe dat hy haar sal help om haar geheue te herwin. Sy raak op hom verlief, maar hy bly afsydig. En dan is daar Armand Naudé, wildbewaarder en eienaar van die Pendula Wildtuin, wat ook vir Njala wil inpalm as deel van sy sakeryk.
Pempempie
Die pempempie (Cyrtanthus tuckii Baker) is 'n blomdraende plant en geofiet wat inheems aan Suid-Afrika en Eswatini is. Dit kom in die Oos-Kaap, KwaZulu-Natal, Vrystaat, Mpumalanga, Gauteng en Limpopo voor. Moenie hierdie plant met die piempiempie van die Wes- en Noord-Kaap verwar nie. Hulle is nie naverwante spesies nie. Op die SANBI-rooilys is die pempempie as 'veilig' (LC) gelys.
Don Devlin
Don Devlin (26 Februarie 1930 – 11 Desember 2000) was 'n Amerikaanse akteur, vervaardiger, en skrywer. Hy was bekend vir sy rolle in die rolprente Thunder Island (1963), Loving (1970), Harry and Walter Go to New York (1976), en The Witches of Eastwick (1987).
Roberto Merhi
Merhi was ook lid van die hernuwe Mercedes-Benz Juniorspan, saam met Christian Vietoris en Robert Wickens. In 2011 het Merhi die Formule 3 Euro-reekskampioenskap vir Prema Powerteam verower.
Stereotipes en interkulturele konflik in “By fakkellig” (Karel Schoeman)
Agtergrond
In 1966 verskyn Karel Schoeman se roman, By fakkellig, en verskeie resensies toon aan hoe die roman gebaseer is op die geskiedenis van die Ierse rebellie in 1798. Jansen motiveer waarom dit as 'n historiese roman gelees kan word, maar Steenberg verskil van Jansen, en meen dat dit slegs die raamwerk van die romangebeure is wat direk histories waar is en dus 'n besondere geloofwaardigheid en egtheid kry.
Beelding van ruimte en tyd
Aan die einde sien David ironies hoe die volk hom sien: "die heldhaftige figuur teen die lug afgeteken" (p.213) en uiteindelik is die sirkel voltooi, wanneer daar vir hom net die netwerk is wat bly "die klein kring van die duister om hom heen" (p.214).
Identiteit van die Engelse
Die Anglo-Ierse grondeienaars word heelwat deur middel van stereotipes verbeeld. Self sê David vir Alice: "Julle mense in Engeland dink mos ons is barbare" (p.6) en die jong neef van die Hertog van Leinster meen die grondeienaars is konserwatief (p.26). David tree wel op soos een van die grondeienaars as hy geld gooi vir die ou man (p.36), en later ook vir Liam op Alice se aandrang (p.47).
Alteriteit van die Iere
In die donker Kersnag by die lig van fakkels, begin David wonder oor hierdie mense, die Iere, "wie is hulle?" Vir hom kry die donker, knielende menigte 'n "waardigheid … onpersoonlike skoonheid" en hy herken nie meer die onderdanigheid, sluheid, geveinsdheid en gedweëheid van vroeër nie. Vir David is dit "asof hulle vannag vrygekoop is uit hulle diensskap" (p.115). David se siening van hulle het verander, die stereotipes wat hy van hulle gehad het, is vir hom nou slegs 'n herinnering (p.122).
Interkulturele konflik
Dit is veral in die mans se gesprekke oor die politiek waar die ideologiese konflik duidelik is. Aan die een kant staan die jong neef van die Hertog van Leinster wat pleit vir menslikheid en meld dat die wette van die land onregverdig is teenoor die Iere en laasgenoemde min gegun is in terme van politiek, godsdiens en opvoeding (p.28). In teenstelling met sy ontsag vir menswaardigheid, word regter Greenwood satiries verbeeld in sy veroordeling van die Ierse opstandelinge. "Hang hulle!" sê hy, terwyl op hom gefokaliseer word as iemand wat smul aan sy hoenderboud met sy vetterige hande en die laaste vleis met smaak van die been afskeur. Hy meen dat die galgtou die beste en vinnigste oplossing is, want "niks minder as dít sal op hierdie mense 'n indruk maak nie" (p.28). Hier teenoor is dit ook veral David se gesprekke met die Ierse (intellektuele) mans waarin op hulle ideologiese waardes gefokaliseer word.
1522
Die jaar 1522 was 'n gewone jaar wat volgens die Gregoriaanse kalender op 'n Sondag begin het. Dit was die 22ste jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad.
Geelbektroupant
Die Geelbektroupant (Eurystomus glaucurus) is 'n gelokaliseerde algemene intra-Afrika broeiende somertrekvoël na rivierwoud en aangrensende savanne.
Die voël is 27 – 29 cm lank en 85 - 135 g groot. In Engels staan die voël bekend as die Broad-billed roller.
Ovambo's
Die Ovambovolk, ook genoem Ambo, Aawambo (Ndonga) of Ovawambo (Kwanyama), is 'n Suider-Afrikaanse etniese stamgroep. Hulle is die grootste etniese groep in Namibië, wat in die noordelike streke woon en dikwels Ovambo genoem word. Hulle word ook in die suide van die Angolese provinsie Cunene aangetref, waar die naam Ambo meer algemeen gebruik word. Die Ovambo bestaan uit 'n aantal van die familie etniese Bantoevolke wat die voormalige Ovamboland bewoon. Hulle tel ongeveer vyftig persent van die Namibiese bevolking, dus verteenwoordig die Ovambo die grootste etniese groep in die streek. In Angola is hulle ver in die minderheid, ongeveer 2% van die totale Angolese bevolking.
Jonas Savimbi
Jonas Malheiro Savimbi (3 Augustus 1934 – 22 Februarie 2002) was die leier van UNITA, die antikommunistiese organisasie in Angola wat vanaf die sestigs eers teen die Portugese koloniste, en vervolgens vanaf 1975 teen die marxistiese MPLA-regering in die Angolese Burgeroorlog 'n stryd gevoer het. UNITA is tans die tweede grootste politieke party in Angola.
Isfahan
Isfahan (alternatiewe spelling: Esfahan; Middel-Persies: Spahān; Klassieke Nieu-Persies: Ispahān, in moderne Persies of Farsi: اصفهان Esfahān [esfæˈhɒːn]) is die hoofstad van die gelyknamige provinsie in Iran. Dit is sowat 340 km suid van Teheran op 'n plato in die hartland van Iran geleë waar dit reeds sedert die antieke tydperk as een van die belangrikste stedelike nedersettings bestaan. Gedurende sy lang geskiedenis het 'n groot verskeidenheid geboue en monumente in Isfahan ontstaan waarvan sommige as Unesco-wêrelderfenis gelys is.
Die kulturele en argitektoniese erfenis uit hierdie glorietydperk is grotendeels tot vandag bewaar. Isfahan se befaamde Islamitiese boukuns sluit breë lane, oordekte brûe, paleise, moskees en minarette in. Isfahan se Sjah- of koningsplein, wat tans as Imam- of Naghsh-e Jahan-plein bekend staan, is een van die mees uitgestrekte stadspleine ter wêreld en 'n eersterangse voorbeeld van Iranse en Islamitiese boukuns. Dit is deur Unesco in 1979 as wêrelderfenisgebied gelys. Daarnaas staan die stad vir sy groot verskeidenheid historiese monumente en skilderkuns bekend, waaronder Zoroastriese vuurtempels, Christelike kerkgeboue (soos die Armeense Vank-katedraal) en Joodse sinagoges. 'n 16de eeuse Persiese spreekwoord (Esfahan nest-e jahan) beweer: "Isfahan is die halwe wêreld".
Armeense gemeenskap
Die nuwe nedersetting is Nieu-Julfa genoem. Die Armeniërs het grond ontvang waar hulle boerderye en hul nuwe stad kon oprig. Baie van die nuwe setlaars was opgeleide tegnici en ervare sakemans. Maar hulle kon veral 'n belangrike bydrae lewer om vriendskaplike bande met ander Christelike nasies te smee.
Ontwikkeling ná 1979
In die jare ná die Iranse rewolusie van 1979 het Isfahan se nywerheidsektor, net soos dié in ander stedelike sentra, gestagneer. Met die instelling van vyfjaarplanne ná die oorlog teen Irak vanaf 1988 het Isfahan se ekonomie sy groeipad hervat. So is die staalbedryf saam met die hoëtegnologie-sektor en vliegtuigvervaardiging uitgebrei; die tradisionele tekstielbedryf is nuwe lewe ingeblaas met die vervaardiging van groter hoeveelhede sintetiese vesels, alhoewel klerevervaardiging in die algemeen 'n agteruitgang beleef het; die vervaardiging van sement en ander boumateriale het, net soos voedselverwerking en die vervaardiging van ander verbruikersgoedere, sy status as een van die kernbedrywe gehandhaaf; terwyl die chemiese en petrochemiese bedryf, naas leervervaardiging en masjienbou, sterk groei getoon het. Om die doeltreffendheid van plaaslike nywerhede te verhoog, is 'n tiental industriële sones (šahrak-e ṣanʿati) buite groter nedersettings naby Isfahan gevestig.
Sneeu
Sneeuvlokke
Hierdie komponente is afhanklik van die struktuur en stabiliteit van die verskillende luglae, geografiese invloede en weerselemente soos sogenaamde kouelugdruppels. Sneeuvalle by lae temperature word deur baie klein sneeuvlokke gekenmerk. Sneeuvlokke bevat tot by 95 persent lug en het sodoende 'n groot oppervlakte. Vanweë hul hoër lugweerstand val hulle in vergelyking met ander neerslae relatief stadig; hulle snelheid van omtrent 4 km/h is aansienlik laer as dié van byvoorbeeld gemiddelde sterk reën met 20 km/h of hael wat deur baie hoë snelhede gekenmerk word.
Plasmabrander
'n Plasmabrander is 'n toestel wat 'n plasmavloei in 'n spesifieke rigting bewerkstellig. Die plasmastraal kan gebruik word vir:
Sneeu
Sneeuvlokke
Die grootste sneeuvlok wat ooit raakgesien is het 'n deursnee van twaalf sentimeter bereik. Gewoonlik is die deursnee egter tot sowat vyf millimeter met 'n gewig van 0,004 gram beperk. Die sneeuvlokke begin groter word sodra die lugtemperatuur styg. By hoër temperature smelt die yskristalle en begin aan mekaar verkleef te raak sodat hulle groter vlokke vorm.
Voordele
Sneeu is 'n swak geleier van hitte, aangesien die sneeuvlokkies 'n groot hoeveelheid lug omsluit; hoewel die lugtemperatuur bokant die sneeu verskeie grade onder die vriespunt kan wees, hou die lagie sneeu die grondoppervlak onder die sneeu dikwels bo die vriespunt. Ou sneeu wat hard geword het en saamgedruk is, is nie so 'n goeie insulator nie, maar onder 'n laag vars sneeu van 40 cm dik sal die grondtemperatuur 0°C bly, al daal die temperatuur van die lug bokant die sneeu tot -8°C. Sneeu beskerm dus plante en sade in die koue lande teen bevriesing in die winter.
Rand Daily Mail
Vroeë geskiedenis
Die koerant is gestig deur Henry Freeman Cohen, met Edgar Wallace as eerste redakteur. In 1904 neem die Johannesburgse mynmagnaat Abe Bailey die koerant oor en in 1906 word die Sunday Times bekend gestel. Die Rand Daily Mail het in 1910 in samewerking met die Cape Argus en Cape Times 'n vennootskap met die nuusagentskap Reuters gesluit om 'n plaaslike nuusagentskap te begin. Die het in 1915 die Transvaal Leader geabsorbeer.
Ondergang van die Mail
duimnael|regs|300px|Die laaste uitgawe van die Mail het op [[30 April 1985 verskyn.]] Die Mail se ondergang het begin toe 'n strategie ingevoer is om meer welgestelde (in daardie dae meesal wit) en vroulike lesers te lok, laasgenoemde omdat hulle kwansuis die grootste inspraak in huishoudelike aankope gehad het. Die strategie het egter klaaglik misluk, die koerant het geld begin verloor en ten einde die South African Associated Newspapers van ondergang te red, is die Mail, op aandrang van die Anglo-American Corporation, wat 'n meerderheidsaandeel in S.A.A.N. besit het, op 30 April 1985 gesluit. Hy het toe meer as twee derdes swart lesers gehad, nie 'n baie aantreklike mark vir adverteerders tydens die apartheidsera nie.
Agtergrond
Die sluiting het ook elders skade aangerig en 'n ernstige verskraling van mededinging in die dagbladpers teweeg gebring en die insameling en verspreiding van nuus gekniehalter.
Kriptografie
Geskiedenis van kriptografie
Uitgebreide akademiese navorsing na moderne kriptografie het eers onlangs begin — Die algemene publiek het eers begin deelneem met die spesifikasie van die DES en die ontwikkeling van die RSA. Groot vooruitgang op die vakgebied het sedertdien plaasgevind en vandag is kriptografie 'n tegnologie waarop miljoene mense staatmaak vir kommunikasie op die internet asook selfone.
Groepsdruk
Groepsdruk lei daartoe dat 'n individu se optrede verander in reaksie op 'n gevoel van druk deur ŉ portuurgroep.
Adolessente
Adolessensie is die tyd wanneer 'n persoon die vatbaarste vir groepsdruk is, omdat portuurgroepe tydens adolessensie 'n belangrike invloed op gedrag uitoefen. Kinders wat hierdie tydperk betree word vir die eerste keer bewus van die ander mense rondom hulle en besef die belangrikheid van persepsie in hul interaksies. Die invloed van groepsdruk onder jongmense is die duidelikste sigbaar met betrekking tot styl, smaak, voorkoms, ideologie en waardes. Groepsdruk word algemeen met risikogedrag geassosieer, omdat hierdie soort gedrag gewoonlik in die geselskap van portuur plaasvind. Affiliasie met vriende wat risikogedrag toon kan ŉ adolessent se eie gedrag beïnvloed en voorspel. Groepsdruk kan egter ook 'n positiewe uitwerking hê wanneer die portuurgroep positiewe gedrag aanmoedig, soos vrywilligerswerk of akademiese prestasie. Die belangrikheid van portuurgroepe neem af wanneer volwassenheid bereik word.
Notebalk
Posisie op die balk
Die vertikale posisie van die kop van die noot op die balk dui aan watter noot gespeel moet word: note met ’n hoër toonhoogte word hoër op die balk geplaas. Die kop van die noot kan geplaas word met die middel van die kop oor ’n lyn, of tussen die lyne terwyl dit aan die lyn daarbo en daaronder raak (in ’n spasie). Note buite die gebied van die balk word geskryf op of tussen hulplyne; lyne so wyd soos die noot wat daarop geskryf is.
Hannibal (TV-reeks)
Die reeks se eerste seisoen het uit 13 episodes bestaan. David Slade was die uitvoerende vervaardiger en regisseur van die eerste episode. Die reeks is die eerste keer op 4 April 2013 op NBC uitgesaai. Op 9 Mei 2014 het NBC Hannibal vir 'n derde seisoen hernu, welke seisoen die eerste keer op 4 Junie 2015 uitgesaai is. Op 22 Junie 2015 het NBC Hannibal as gevolg van lae kykergetalle na drie seisoene gekanselleer. Die finale episode van die reeks is deur City in Kanada uitgesaai op 27 Augustus 2015, en twee dae later in die VSA deur NBC.
Carteriospongia contorta
Die spons behoort tot die genus Carteriospongia en tot die familie Thorectidae. Die wetenskaplike naam van die spesie is die eerste keer geldig gepubliseer in 1988 deur Bergquist, Ayling & Wilkinson.
1526
Die jaar 1526 was 'n gewone jaar wat volgens die Gregoriaanse kalender op 'n Vrydag begin het. Dit was die 26ste jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad.
Japannese nasionale sokkerspan
Die eerste wedstryd wat hulle gespeel het was op 9 Mei 1917 toe hulle met 0-5 teen China verloor het.
Shaker Museum Mount Lebanon
In 2004 het die museum die eienaar en bestuurder van die North Family-terrein in Mount Lebanon Shaker Village geword, met elf oorblywende Shaker-geboue op 30 akkers wat deel uitmaak van die Mount Lebanon Shaker National Historic Landmark-distrik. 'n Bykomende 61 akkers, die sogenaamde North Pastures-weivelde, is in 2014 aangekoop. Die historiese Shaker-nedersetting word deur die Shaker Museum ontwikkel om sy versamelings te huisves en programme vir die breë publiek aan te bied.
Burgerlike verbintenis
]] [[Lêer:Constitutional bans on same-sex unions by country.svg|duimnael|upright=2|
Die regsterme, wat na huwelike of verbintenisse tussen mense van dieselfde geslag verwys, is nog nie gestandaardiseer nie en varieer in die verskillende lande wat die verbintenis reeds ingevoer het. Regsterme soos burgerlike vennootskap, geregistreerde vennootskap, huislike vennootskap, betekenisvolle vennootskap, wedersydse voordelige vennootskap, "lewensvennootskap" (Duitsland), "vaste vennootskap" (Andorra), "burgerlike solidariteitsooreenkoms" (Frankryk) is tans gebruiklik. Ook die presiese omvang van regte en voordele verskil van land tot land.
Vryburg
Ligging
Die dorp lê halfpad tussen Kimberley (die hoofstad van die Noord-Kaap) en Mahikeng (die hoofstad van Noordwes). Dit lê op die belangrike spoorlyn wat Cecil Rhodes vanaf Kaapstad na die diamantvelde van Kimberley, en verder noord deur Vryburg na Mafikeng en Rhodesië (nou Zambië en Zimbabwe) aangelê het. Die spoorlyn is in Desember 1890 tot by Vryburg voltooi. Dit lê ook op die N14 nasionale pad wat van Gauteng in 'n suidwestelike rigting deur Vryburg, Kuruman en Upington loop na Namakwaland en Namibië.
Geskiedenis
Vryburg was die hoofstad van Die Stellalandse Republiek wat in 1882 gestig is. Die eerste en enigste president was G.J. van Niekerk. In 1885 het die Britte die dorp ingeneem en die gebied by Brits-Betsjoeanaland ingelyf, wat toe in 1895 deel van die Kaapkolonie geword het.
Lotus Plaza
Diskografie
As Lotus Plaza:
Canon EOS 200D
Die Canon EOS 200D, bekend as die EOS Rebel SL2 in die Amerikas en EOS Kiss X9 in Japan, is 'n digitale reflekskamera van 24,2 megapieksels wat deur Canon vervaardig word. Dit is op 28 Junie 2017 vrygestel teen 'n voorgestelde kleinhandelprys van VS$ 549 vir die bak en VS$ 699 saam met 'n Canon EF-S 18-55m f/4-5.6 IS STM-lens. Die Europese vrystellingsprys was aansienlik hoër, op € 599, slegs vir die bak.
Ken Andrew
Hy matrikuleer aan die Hoër Seunskool Rondebosch waar hy hoofseun was. Hy studeer aan die Universiteit van Kaapstad en behaal eers sy B.Sc.-graad en later 'n meerstersgraad in sakeadministrasie. Hy is getroud met Adrianne en het twee kinders.
Politieke loopbaan
Reeds op universiteit was hy voorsitter van die plaaslike komitee van die Nasionale Unie van Suid-Afrikaanse Studente (Nusas). In 1961 sluit hy aan by die Progressiewe Party en word in 1977 Volksraadslid vir Kaapstad-Tuine. Hy was die Demokratiese Party se federale voorsitter van 1991 tot 1994 en een van net sewe lede van die party wat verkies is tot die Nasionale Vergadering in 1994 se eerste demokratiese verkiesing.
Supernova-oorblyfsel
Ontstaan
In albei gevalle word die meeste of al die stermateriaal in die ontploffing weggeskiet teen snelhede van meer as 10% die ligsnelheid, of sowat 30 000 km/s. Hierdie materiaal beweeg teen supersoniese snelhede en ’n skokgolf vorm voor die materiaal wat die plasma tot temperature van meer as miljoene kelvin verhoog. Die skok neem mettertyd voortdurend af terwyl dit deur die interstellêre medium beweeg, maar dit kan oor honderde of duisende jare en oor dosyne ligjare bly uitkring voordat die snelheid afneem tot onder dié van klank.
Stedelike gebied
Ekologie
Stedelike gebiede is ekologies dikwels baie arm en kan stedelike hitte-eilande vorm.
Wynand Olivier
In Mei 2013 word daar aangekondig dat hy die Bulls sal verlaat om by die Franse Top 14-span Montpellier aan te sluit.
Saffraan
Die woord saffraan het sy oorsprong in die 12de eeuse Oud-Franse term safran, wat afkomstig is van die Latynse woord safranum. Safranum is ook verwant aan die Italiaanse zafferano en Spaanse azafrán. Safranum kom van die Arabiese woord aṣfar (أَصْفَر), wat "geel" beteken deur die paronymous zaʻfarān (زَعْفَرَان), die naam van die spesery in Arabies. Daar is egter mense wat meen dat die woord 'n Persiese oorsprong het, naamlik "Zarparan"زَرپَران. Zarزر wat beteken goud + parپر wat verwys na veer, of stigma. Voorstanders van laasgenoemde teorie wys op die verbouing van die plant op die plato van Iran as getuienis.
Grade
Saffraantipes word gegradeer volgens kwaliteit, volgens laboratoriummetings van eienskappe soos krokien (kleur), pikrokrokien (smaak), en safranaal-(reuk)-inhoud. Ander metings sluit in blomuitskot (d.i. die saffraan-speserymonster se nie-stempelblominhoud) en metings van ander vreemde materiaal soos anorganiese materiaal ("as"). 'n Uniforme stel internasionale standaarde in saffraan-gradering is deur die Internasionale Organisie vir Standardisasie, 'n internasionale federasie van nasionale standaarde-liggame, gevestig. ISO 3632 handel naamlik uitsluitlik oor saffraan. Dit bepaal vier empiriese grade van kleurintensiteit: IV (swakste), III, II, en I (beste gehalte). Saffraanmonsters word aan een van die grade toegeken deur die spesery se krokieninhoud te bepaal, wat onthul word deur metings van krokien-spesifieke spektroskopiese absorpsie. Absorpsie word gedefinieer as, met A_\lambda as absorbsie (Beer-Lambertwet). Dit is 'n meting van 'n gegewe stof se deursigtigheid (I/I_0, die verhouding van die ligintensiteit, wat deur die monster skyn, teenoor die invallende lig) vir 'n gegewe golflengte van lig.
Vir saffraan word absorbansie bepaal deur die krokien-spesifieke fotongolflengte van 440 nm in 'n gegewe droë speserymonster. Hoër absorbansies by die golflengte impliseer hoër krokien-konsentrasie, en dus groter kleurintensiteit. Hierdie gegewens word deur spektrofotometriese verslae by gesertifiseerde toetslaboratoria wêreldwyd. Hierdie kleurgrade wissel van grade met absorbansies laer as 80 (vir alle kategorie IV saffraan) tot 190 of meer (vir kategorie I). Die wêreld se beste voorbeelde (dié wat bestaan uit rooibruin punte van stempels van die beste blomme) behaal absorbansietellings groter as 250. Markpryse vir saffraantipes volg direk van hierdie ISO-tellings. Baie groeiers, handelaars en verbruikers verwerp sulke laboratorium-toetstellings. Hulle verkies 'n meer holistiese metode waarin bondeltjies saffraan vir smaak, aroma, buigsaamheid, en ander eienskappe getoets word soortgelyk aan hoe wynproe uitgevoer word.
Ondanks sulke pogings tot gehalte beheer en standardisasie, duur 'n uitgebreide geskiedenis van saffraan-vervalsing en vermenging—veral onder die goedkoopste grade—tot in moderne tye voort. Vermenging is vir die eerste keer in Europa se Middeleeue gedokumenteer toe diegene, wat uitgevang is onder die Safranschau-kode, tereggestel kon word. Tipiese metodes sluit in die meng van vreemde stowwe soos beet, granaatvesels, rooigekleurde syvesels, of die saffraankrokus se smaaklose en reuklose geel meeldrade. Ander metodes sluit in die week van saffraanvesels met klewerige stowwe soos heuning of kookolie. Gepoeierde saffraan is meer vatbaar vir vermenging met borrie, paprika, en ander poeiers wat as verdunners dien. Vervalsing kan ook bestaan uit die verkoop van verkeerd gemerkte mengsels van verskillende saffraangrade. In Indië word hoëgraad-saffraan uit Kasjmir baiekeer met ander goedkoper Iranse invoere vermeng; hierdie mengsels word dan as suiwer Kasjmirsaffraan verkoop, wat Kasjmirkwekers heelwat inkomste kos.
Die Kerkblad
Ontstaan
Nadat prof. Cachet Burgersdorp in 1875 verlaat het om leraar van Philipstown te word en daarna sowat nege jaar lank predikant van Steynsburg (1883–'92) was, het ds. Dirk Postma, ook prof. Cachet se opvolger aan die Teologiese Skool, De Maandbode by hom oorgeneem. Ná ds. Postma se dood in 1890 het die Sinode van 1891 proff. Cachet en Stephanus Postma, ’n seun van ds. Dirk Postma, gevra om die publikasie voor te sit.
Melbourne Reghoekige Stadion
Die Melbourne Reghoekige Stadion (algemeen bekend as AAMI-park ) is 'n stadion in Melbourne, Australië, wat vir rugby, rugbyliga en sokker aangewend word.
Steentydperk
Paleolitikum
Tydens hierdie era het drastiese klimaat- en ander veranderinge plaasgevind wat die evolusie van die mens geaffekteer het. Homo erectus dateer ook uit hierdie tydperk: in 1985 het die argeoloog, Richard Leakey, die 1,2 miljoen-jaar-oue fossiele van 'n liggaam ontdek naby die Turkana-meer in Ethiopië. Die verskyning van Homo erectus word ook gekenmerk deur 'n groter verskeidenheid gereedskap. Die gereedskap van erectus suggereer dat die jag en aas van vleis reeds 'n belangrike deel van hulle dieet gevorm het. Vindplekke is ontdek wat karkasse bevat het wat met steengereedskap bewerk was, te blyke aan die merke aan bene.
Neolitikum
Alhoewel mense steeds gejag en geaas het vir vleis, was die proses van landbou ontdek. Dié ontdekking het 'n sneeubal-effek gehad: waar mense vroeër agter dieretroppe moes aantrek om 'n versekerde bron van voedsel te hê, was hulle nou verseker van voedsel vanaf die land. Aangesien die landerye op een plek gevestig was en aanhoudende sorg benodig het, het mense hulself ook in een plek begin vestig. Skuilings en wonings was nou meer permanent en mense het begin soek na maniere om hul wonings meer standvastig te maak. By Mezhirich in die Oekraïne is 15 000-jaar-oue wonings gevind wat bestaan het uit 'n komplekse, versigtig inmekaar-geweefde massa van die ribbene, dybene en rugwerwelse van mammotte.
Danksy die toenemende behoefte vir oesting en die prosesering van plante, het afgewerkte stene en polysde steenprodukte meer algemeen geword, insluitende gereedskap om mee te slyp, te sny en te kap. Die eerste grootskaalse konstruksies was gebou, insluitende torings en mure om vestigings (soos by Jerigo) en seremoniële plekke (bv. Stonehenge). Sulke konstruksies wys dat daar genoeg bronmateriaal en onderlinge samewerking was wat groot groepe in staat gestel het om aan sulke projekte te werk. Daar word egter steeds gedebateer tot watter mate hierdie aktiwiteite die basis vir die ontwikkeling van sosiale hiërargie gevorm het. Die vroegste bewys van gevestigde handel kom uit die Neolitikum, waar nuut-gevestigde mense eksotiese produkte oor honderde kilometers sou invoer. Skara Brae, geleë op die Orkney-eilande naby Skotland, is een van Europa se beste voorbeelde van 'n Neolitiese dorpie. Die gemeenskap bevat onder ander steenbeddens, rakke en selfs 'n binnenshuise toilet wat aan 'n stroompie gekoppel is.
Sasha Pieterse
Sasha Pieterse (gebore 17 Februarie 1996) is 'n Suid-Afrikaansgebore Amerikaanse aktrise, komponis, en vervaardiger. Sy is bekend vir haar rolle in die rolprente X-Men: First Class (2011) en Inherent Vice (2014), en in die televisiereekse Pretty Little Liars (2010) en Pretty Little Liars: The Perfectionists (2019).
Suid-Afrikaanse Lugmag-gedenkteken
Die Suid-Afrikaanse Lugmag-gedenkteken herdenk almal wat hulle lewe in oorlogs- sowel as vredestyd in diens van die lugmag verloor het.
Henry Watson
Teen 1926, nadat hy die korps verlaat het, was hy werksaam in die kantoor van die argitek Gerard Moerdyk. Sowat 12 jaar lank het Watson heelwat werk vir Moerdyk verrig en was hy dikwels die enigste assistent in sy kantoor. Hy was betrokke by die ontwerp en teken van die planne vir Libertas, die eerste minister se ampswoning in Pretoria, nadat Moerdyk in 1935 ’n kompetisie vir die ontwerp daarvan gewen het.
Wagner Lopes
Wagner Lopes (gebore 29 Januarie 1969 in São Paulo, Brasilië) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Amy Pietz
Amy Pietz (gebore 6 Maart 1969) is 'n Amerikaanse aktrise en vervaardiger. Sy is bekend vir haar rolle in die televisiereekse Caroline in the City (1995), Curb Your Enthusiasm (2000), The Office (2005), en Hit the Road (2017).
Bruckner de Villiers
Lewensloop
Bruckner de Villiers het wraak geneem teen Scholtz in die verkiesing van 1924 en herower die setel. Die kiesafdeling is egter afgeskaf en saamgevoeg met 'n ander een vir die daaropvolgende verkiesing in 1929. Bruckner de Villiers is toe vir beide Kuruman en Stellenbosch verkies, twee kiesafdelings wat hy albei gewen het.
Absa Groep Beperk
Geskiedenis
In 2005 is die besit van Sineus opgestoot na 99.9%, ’n 50% aandeel in Banco Commercial Angola is bekom en het Barclays Bank van die Verenigde Koninkryk 'n 56,5% aandeel in Absa gekoop.
FSV Zwickau
DDR-Oberliga
Die klub se grootste sukses hierna was in die 1949/50-seisoen, toe dit die DDR-Oberliga gewen het. Die Oos-Duitse beker is ook drie keer gewen. 'n Groot prestasie is in 1975 behaal toe Zwickau die halfeindstryd van die Europese beker II gehaal het deur onder andere Panathinaikos Athene, AC Fiorentina en Celtic Glasgow in die voorafgaande rondes uit te skakel.
Tsotsi
Die film het groot lof ontvang, met lof wat hoofsaaklik gerig is op die skryf, regie, toneelspel, veral Chweneyagae en Pheto, die film en emosionele gewig. Dit wen 2006 die Oscar-toekenning vir die beste vreemde taalfilm, en word benoem vir die Golden Globe as beste vreemde taalfilm, en word die eerste Suid-Afrikaanse film en die eerste Afrika film wat nie in die Franse taal gemaak is nie, wat eersgenoemde wen. In 2009 is dit in die Tamil-taal nie-amptelik as Yogi verander.
Storielyn
Toe Tsotsi besef dat hy nie self na die baba kan omsien nie, sien hy Miriam (Terry Pheto), met 'n jong kind op haar rug vasgemaak en water uit 'n openbare kraan verkry. Hy volg haar na haar huis en dwing haar om die ontvoerde kind te voed. Intussen begin die ryk bendeleier Fela (Zola) om Aap, Boston en Butcher te werf om vir hom te werk. Wanneer Tsotsi die kind 'n tweede keer na Miriam neem, vra sy dat hy die seuntjie by haar moet los sodat sy namens Tsotsi na hom kan omsien, en Tsotsi stem in.
Modimolle
Nylstroom, amptelik Modimolle ("Plek van die Geeste"), is 'n dorp in die Waterberg-streek van die Suid-Afrikaanse Limpopoprovinsie, sowat 135 kilometer noord van Pretoria. Die ekonomiese basis van Nylstroom is landbou (met sitrusvrugte en druiwe as die vernaamste produkte), veeteelt en toerisme.
Manuel II Palaiologos
Manuel II Palaiologos (Grieks: Μανουήλ ὁ Παλαιολόγος, Manouēl ho Palaiologos; 27 Junie 1350 - 21 Julie 1425) was van 1391 tot 1425 keiser van die Bisantynse Ryk. Hy het kort voor sy dood ’n monnik geword en die naam Mattheus aangeneem. Sy vrou, Helena Dragas, het toegesien dat hulle seuns Johannes VIII en Konstantyn XI keisers word.
Johannes VII Palaiologos
Johannes VII Palaiologos (Grieks: Ιωάννης Ζ' Παλαιολόγος, Iōannēs Z' Palaiologos; 1370 - 22 September 1408) was in 1390 vyf maande lank keiser van die Bisantynse Ryk.
Daphne Blunt
Daphne Blunt (gebore 23 Oktober 1997) is 'n Amerikaanse skryfster en aktrise. Sy is bekend vir haar rolle in die televisiereekse Look of the Week (2012), I Didn't Do It (2014), en Uncle Buck (2016).
Klipperroete
'n Aantal internasionale ontwikkelinge het in die 1840's 'n behoefte geskep om kompakte premiumprys-goedere en betalende passasiers vinnig na hul bestemmings te vervoer: die ontdekking van goud in Kalifornië in 1848 en Australië in 1851, die Verenigde Koninkryk se instemming om Amerikaanse handelsmaatskappye en rederye tot die winsgewende teehandel toe te laat, en die Krimoorlog tussen 1853 en 1856 waartydens verskeie seegebiede as oorlogsones omseil moes word.
Risoïed
Risoïede is strukture in plante en swamme wat soos 'n wortel funksioneer as plant ondersteuner of vir absorbsie.
Gas
Gas is een van die toestande van materie, wat bestaan uit vrylik bewegende atome of molekule wat nie 'n bepaalde vorm of 'n bepaalde volume het nie. In vergelyking met die vloeistof- en vastetoestand van materie het 'n gas 'n laer digtheid en viskositeit. Die volume van 'n gas sal verander met veranderinge in die temperatuur en druk soos by benadering beskryf word deur die ideale gaswet. 'n Gas het ook verder die eienskap dat dit geredelik sal diffundeer en sal uitsit om die ruimte van enige houer te vul.
Goue Ring van Rusland
Die Goue Ring se kerngebied behels Oud-Russiese nedersettings soos Soezdal, Oeglitsj, Rostof Weliki, Sergijef Possad, Wladimir, Kostroma en Preslawl-Zalesski met Middeleeuse versterkings wat vanaf die 9de en 10de eeu as oostelike bolwerke van die Oos-Slawiese Ryk van Kiëf-Roes ontstaan het, en beduidende kerkgeboue, waaronder 50 kloosters en 140 kerke en katedrale. Die meeste stede binne die Goue Ring het hul Middeleeuse stadskarakter bewaar, en hul stadsprofiele word steeds deur die kloktorings van Russies-Ortodokse katedrale oorheers. Danksy die gematigde klimaat - gemiddelde temperature is rofweg slegs sowat twee graad laer as in Moskou - is die Goue Ring ook 'n belangrike landboustreek met kronkelende riviere en klein dorpies - die ikoniese plattelandse Rusland met saggies golwende heuwels wat onsterflik gemaak is in die werke van Russiese kunstenaars en skrywers. Adellike Moskouse elites het hier hul statige landhuise laat oprig.
In teenstelling met ander kulturele sentra en toeristetrekpleisters in Rusland beskik die Goue Ring oor 'n goed ontwikkelde toerisme-infrastruktuur - onder meer omdat dit by Moskowiete gewild is wat hier hul naweekuitstappies onderneem. Die Goue Ring was daarnaas ook reeds in die Sowjet-tydperk 'n belangrike trekpleister vir buitelandse toeriste, alhoewel hulle nie toegelaat is om alle stede binne die ring te besoek nie - die nywerheidstad Iwanowo, wat halfpad tussen Soezdal en Kostroma geleë is, was vroeër 'n spergebied en dus nie toeganklik vir Westerse besoekers nie.
Volvo V40
Die Volvo V40 is 'n klein gesinsmotor, beskikbaar in vyfdeur-luikrugvorm, wat by die 2012 Geneefse Motorskou onthul is. Dit is sedert Mei 2012 in Europa te koop en sedert Augustus 2012 in die Verenigde Koninkryk. Die V40 is ontwerp deur die Amerikaner Chris Benjamin en is die laaste Volvo wat onder Britse ontwerper Peter Horbury ontwerp is, voordat hy verplaas is na Volvo se eienaars, Geely.
Dit word gebou op die gemodifiseerde Ford C1 platform wat ook gebruik word deur die Volvo C30, S40, V50, en C70-modelle met veranderinge aan die elektriese kragstuur en hersiene vering- en skokbrekerstellings. Die enjinreeks word van huidige Volvo-modelle verkry, met twee petrolenjins: 'n 1.6 liter EcoBoost I4 wat 150 óf 180 pk lewer, afhangend van die spesifikasie, en 'n 2.5 liter Volvo B525 I5 wat 254 pk produseer; en twee dieselenjins: 'n 1.6 liter PSA Peugeot Citroën/Ford Duratorq enjin wat 115 pk ontwikkel, terwyl dit net 94 g/km CO2 vrystel, en 'n 2.0 liter I5 Volvo dieselenjin beskikbaar in twee weergawes, 'n 150 pk en 177 pk. In sommige lande gebruik die V40 T5 'n 2,0 liter I5 (B5204T9) wat 213 pk teen 6 000 rpm en 300 Nm teen 2 700-5 000 rpm produseer.
Manzana (KwaZulu-Natal, lat -27,52, long 31,05)
''Hierdie artikel handel oor die spruit in KwaZulu-Natal. Vir ander riviere met dieselfde naam, sien Manzana (dubbelsinnig)''
Carteriospongia vermicularis
Die spons behoort tot die genus Carteriospongia en tot die familie Thorectidae. Die wetenskaplike naam van die spesie is die eerste keer geldig gepubliseer in 1889 deur Lendenfeld.
Bob Trow
Bob Trow (6 Februarie 1926 – 2 November 1998) was 'n Amerikaanse akteur. Hy was bekend vir sy rolle in die rolprente There's Always Vanilla (1971) en Season of the Witch (1972), en in die televisiereeks Mister Rogers' Neighborhood (1968).
Willem Cruywagen
Dr. Willem Cruywagen (9 Maart 1921 - 10 Julie 2013) was 'n minister van onderwys en die administrateur van Transvaal. Hy was ook lid van verskeie kultuur- en erfenisorganisasies en het as beskermheer van die Voortrekkers gedien. Een van sy prestasies was dat hy op 83-jarige leeftyd 'n doktorsgraad in geskiedenis aan die Universiteit van Noordwes kon behaal.
Kopersteentydperk
Die argeologiese terrein Belovode, op die Rudnikberg in Serwië, het die oudste bewyse ter wêreld van kopersmelting by hoë temperature, van omstreeks 5000 v.C. Die oorgang van die Kopertydperk tot die Bronstydperk in Europa het geskied van die laat 5de tot die laat 3de millennium v.C. In die antieke Nabye Ooste het die Kopertydperk min of meer in dieselfde tyd begin en ’n millennium geduur voordat die vroeë Bronstydperk begin het.
Nabye Ooste
thumb|180px|links|’n Rekonstruksie van [[Ötzi die Ysman met sy koperbyl en ander wapens.]] Die Timnavallei in Israel bevat bewyse van kopermynbou in 7000-5000 v.C. Die oorgang van die Neolitikum na die Kopertydperk in die Midde-Ooste word gekenmerk deur ’n afname in die verkryging en gebruik van grondstowwe van ’n hoë gehalte. Dié drastiese verandering kom deur die hele streek voor, insluitende die Teheranvlakte in Iran. Hier dui ’n ontleding van ses argeologiese terreine op ’n duidelike afname nie net in grondstowwe nie, maar ook in die estetiese variasie van die steenartefakte. Fazeli et al. gebruik dit as bewys van die afname in vaardigheid met klip vanweë ’n toename in die maak van kopergereedskap.
Europa
Ötzi die Ysman, wat in 1991 in die Ötztal-Alpe ontdek is en wie se oorskot van omstreeks 3300 v.C. dateer, is met ’n koperbyl by hom gevind.
In Brittanje is koper tussen die 25ste en 22ste eeu v.C. gebruik, maar sommige argeoloë erken nie ’n Briste Kopersteentydperk nie omdat vervaardiging en gebruik op ’n klein skaal voorgekom het.
Graafskap Ziegenhain
Die naam
Graaf Gottfried I het die burg Ziegenhain gebou, wat tans in 'n stadsdeel van Schwalmstadt geleë is en vanaf 1144 het hulle die naam “Grafen von Cigenhagen” aangeneem. Soms het hulle ook die naam "graaf von Wegebach" gebruik. Hierdie nedersetting wat ongeveer 1 km ten noorde van Ziegenhain lê, word in 1144 die eerste keer genoem en Gottfried I het daar gewoon. In 1308 word dit 'n “villa” genoem. In die 15de eeu word dit egter verlaat.
SN 185
SN 185 was 'n supernova (ontploffende ster) wat in die jaar 185 gesien is. Dit is vermoedelik die eerste supernova in die geskiedenis wat deur sterrekundiges gedokumenteer is.
Urban Dictionary
Inhoud
Die definisies op Urban Dictionary het te make met sleng- of subkultuurwoorde, -sinsnedes en –verskynsels wat nie in algemene woordeboeke opgeteken is nie. Die meeste woorde het verskeie omskrywings, gebruiksvoorbeelde en merkers.
Caulospongia biflabellata
Caulospongia biflabellata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Departement van Kuns en Kultuur
In die nasionale begroting van 2010 het die departement 'n toewysing van 2 406,7 miljoen rand gekry en het 461 werknemers gehad.
Oos-Chinese See
Die Oos-Chinese See is onderworpe aan gebiedsgeskille tussen die Volksrepubliek China en Japan, wat in besonder betrekking het op ryk ondersese ruoliebronne, soos by die Senkaku-eilande.
Joseph Poelaert
Sy familie
Die Poelaerts het daarnaas ook familiebande met Suid-Afrika: Eugène van Dievoet en Hortense Poelaert is die grootouers van die argitek Henri van Dievoet, die Art Nouveau-kunsskilder en versierder Gabriel van Dievoet en van Louise van Dievoet, die eggenote van die Vicomte d'Orthez. Hul nakomelinge woon in Constantia, Wes-Kaap.
Weskus
Opvoeding
Benewens 'n groot aantal laerskole, is daar die volgende hoërskole in die Weskus-distrik: Augsburg Landbougimnasium (Clanwilliam), Hoërskool Dirkie Uys (Moorreesburg), Hoërskool Citrusdal, Hoërskool Vredenburg, Hoërskool Vanrhynsdorp, Hoërskool Hopefield, Hoërskool Vredendal, Hoërskool Weston (Vredenburg), Hoërskool Smuts-Malan (Riebeek-Wes), Hoërskool Piketberg, Hoërskool Porterville, Vredendal Sekondêre Skool, Hoërskool Lutzville, Hoërskool Graafwater, Hoërskool Wesbank (Malmesbury), Hoërskool Swartland (Malmesbury), Schoonspruit Sekondêre Skool (Malmesbury), Naphakade Sekondêre Skool (Malmesbury), Hoërskool Velddrif, Hoërskool Diazville (Saldanha) en Steynville Sekondêre Skool (Piketberg).
De Schutterij
De Schutterij is ’n nedersetting in die munisipaliteit Oost Gelre in die provinsie Gelderland in Nederland.
Carel Boshoff IV
Biografie
Carel Boshoff IV is getroud met Anje Strik. Hulle woon in Orania.
Freesia grandiflora
Die plant het 'n subspesie: ''Freesia grandiflora subsp. occulta'' J.C.Manning & Goldblatt
Koloniale Konferensie van Berlyn
Vroeë geskiedenis van die Berlynse Konferensie
Vóór die konferensie het die Europese diplomasie Afrika-inheemse mense op dieselfde wyse behandel as die Indiane van die Nuwe Wêreld, wat handelsverhoudinge met die inheemse hoofde gevorm het. In die vroeë 1800's het die soeke na ivoor, wat toe dikwels in die vervaardiging van luukse produkte gebruik is, baie wit handelaars verder in die binneland van Afrika gelei. Teen 1870 het die momentum van Europese intervensie in Afrika vinnig toegeneem, wat as die verowering van Afrika beskou kan word. Met die uitsondering van handelsposte langs die kus, is die vasteland op daardie stadium in wese geïgnoreer.
Beginsel van effektiewe besetting
Tydens die Berlynse Konferensie van 1885 is die omvang van die beginsel van doeltreffende besetting sterk betwis tussen Duitsland en Frankryk. Die Duitsers, wat nuut was op die vasteland van Afrika, het in wese geglo dat, sover dit die uitbreiding van mag in Afrika betref, geen koloniale mag enige reg op 'n gebied sou hê nie, tensy die staat sterk en effektiewe politieke beheer uitgeoefen het en so doende, slegs vir 'n beperkte tydperk, in wese slegs 'n besettingsmag. Brittanje is egter van mening dat Duitsland 'n laatkomer was op die vasteland en dit vermoedelik onwaarskynlik was om enige nuwe besittings te verkry, afgesien van die reeds besette gebiede wat vinnig beskou was as meer waardevol as Britse besette gebiede. Gegewe die logika, is dit algemeen aanvaar deur Brittanje en Frankryk dat Duitsland belangstelling gehad het om die ander Europese magte op die vasteland in die verleentheid te stel en hulle te dwing om hul besittings op te gee as hulle nie 'n sterk politieke teenwoordigheid kon toon nie. Aan die ander kant het die Verenigde Koninkryk groot territoriale besittings op die vasteland gehad wat hulle wou behou, terwyl hulle terselfdetyd hul verantwoordelikhede en administratiewe koste wou verminder het. Uiteindelik het die Britse beskouing die oorhand gekry.
Sinchromisme
Geskiedenis
Sinchromisme is deur Stanton MacDonald-Wright en Morgan Russell ontwikkel terwyl hulle gedurende die vroeë 1910's in Parys studeer het. Vanaf 1911 tot 1913 het hulle by die Kanadese skilder Percyval Tudor-Hart klas geloop. Dié se kleurteorie het eienskappe van kleur met eienskappe van musiek verbind, soos toon met skakering en intensiteit met versadiging. Nog 'n invloed was die skilderye van die Impressioniste, Cézanne en Matisse, wat baie meer klem op kleur as op tekening geplaas het. Russell het term "Sinchromisme" in 1912  geskep in 'n doelbewuste poging om die verband tussen skilder en musiek oor te dra.
Anthon Edwards Knudtzon
Anthon Edwards Knudtzon (gebore 29 Januarie 1999) is 'n Deense akteur. Hy is bekend vir sy rolle in die televisiereekse Klovn (2005), Aftenshowet (2007), Pendlerkids (2012), en Centrum (2020).
Bryopsida
Die groep word onderskei omrede hy getande sporekapsules besit wat artrodont is: die tandjies is van malkander geskei en het 'n gewrig aan hul basis waar hulle aan die kapsule se opening vassit. Die tande word ontbloot wanneer die operculum afval. In andere groepe van die mosse is die kapsule óf nematodont met 'n aangehegte operculum óf hy splyt oop sonder operculum of tande.
Ryswyk, Gelderland
Ryswyk ( Rijswijk) is ’n dorp in die munisipaliteit Buren in die provinsie Gelderland in Nederland.
Pous Vitalianus
Die probleem met Monotelitisme
Patriarg Petrus het ook 'n antwoord gestuur, maar hy bly niksseggend oor Monotelitisme (wat hy gesteun het). In sy brief laat hy die indruk dat hy met die pous saamstem oor die ortodokse Katolieke geloof. Sodoende is betrekkinge tussen Rome en Konstantinopel herstel, maar onderlinge verskille oor Monotelitisme het bly betstaan. Vitalianus se naam is in die diptiek van die Bisantynse Kerk opgeneem; die enigste naam van 'n pous tussen die van Pous Honorius I en die sesde Ekumeniese konsilie (680–681).
Orrelmusiek
Tradisioneel word geglo dat orrelmusiek tydens Vitalianus se pontifikaat ingevoer is.
Rijndael
Rijndael is 'n verfyning van die Square kriptografiese algoritme, terwyl Square op sy beurt 'n verfyning van die Shark algoritme is. Die grootste voordeel van Rijndael ten opsigte van DES is dat dit in hardeware sowel as in sagteware effektief geïmplementeer kan word. In die DES-algoritme is dit byvoorbeeld die geval dat in baie stappe bisse verwissel word. Verwerkers werk egter op greep-niveau en moet met aparte opdragte elke keer 'n los bis uit 'n versluieringsblok haal en op die korrekte bestemming plaas. In hardeware kan hierdie wel opgelos word met die korrekte stroombane.
Rotsaalwyn
Die Rotsaalwyn (Aloe petricola) is 'n spesie van die genus Aloe en is endemies aan Mpumalanga. Die aalwyn is gewoonlik stamloos met die blare wat op grondvlak 'n roset om die stam vorm. Die plant word tot 600 mm hoog. Die blare is breed onder en smal aan die bokant. Daar is tande op die blaarrant wat tot 5 mm lank word.